eo en hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu en hu en hu hu hu hu en hu hu hu en hu hu hu en hu hu hu hu hu hu hu hu hu hu en hu
Etikai Forródrót – Etikai Forródrót
Felkészült már a szervezete az EU visszaélés bejelentési rendeletének alkalmazására? Tudta, hogy hamarosan minden 50 fő feletti cégre kötelező lesz a visszaélés bejelentési rendszer alkalmazása? Ne késlekedjen, készüljön fel időben!
A PlanBrothers (PB) finn cég által kifejlesztett és ETIKAI FORRÓDRÓT néven forgalmazott (magyar és angol nyelven is elérhető) visszaélés-bejelentési szoftverrel az Ön szervezete teljes mértékben megfelel az előírásoknak, javul az átláthatósága,az üzleti partnerei előtt is világos lesz, hogy Önnek érdeke a visszaélések kivizsgálása, amely egyben a tisztességes üzleti működés egyik alapfeltétele. A jogszabályi és üzleti elvárás a bejelentő személyek maximális védelme, mely lehetőséget biztosít számukra, hogy a tudomásukra jutott jogszabálysértéseket anonim módon hozzák a cégvezetés tudomására.
Miért érdemes a szoftver megrendelése? Több szempontból is:
Jelentős, több millió forintot is spórol azáltal, hogy nem kell IT fejlesztésekre költenie, mivel a szoftver megrendelésével azonnali kész megoldást kap.
A szoftver felépítése és működési környezete teljesen összhangban áll a vonatkozó EU-s előírásokkal.
A szoftver a bejelentőnek anonimitást ad, ugyanakkor könnyen kezelhető és naprakész panaszbejelentési nyilvántartást tesz lehetővé a vállalkozásának.
A szoftverrel felderíthetőek, megelőzhetőek lesznek a szervezeténél előforduló esetleges csalások.
Az e-mail és egyéb kommunikációs csatornák nem biztosítanak EU-konform bejelentési csatornát, ezért is nélkülözhetetlen a panaszbejelentési szoftver használata.
A visszaélések kivizsgálása ugyanakkor az Ön érdeke is. Tudta, hogy a cégek átlagosan árbevételük 5%-át veszítik el csalások következtében[1]? A csalások előfordulásával ugyanakkor az Ön szervezetének megítélése is jelentősen romlik, amely jelentős piacvesztéssel is járhat. A csalások megelőzésében a legfontosabb az információ megszerzése, mely általában a szervezet valamely belső (munkavállalók, menedzsment, tulajdonosok) és külső érintettjeinél (vevők, szállítók, egyéb piaci partnerek) rendelkezésre áll, ám a bejelentéssel járó negatív következményektől való félelem miatt nem hozzák azt a vezetők tudomására. Amennyiben rendelkezésre áll egy olyan anonimitást biztosító rendszer, ami lehetővé teszi a bejelentő számára, hogy a személye teljes mértékben névtelen maradjon, az óriási ösztönző erő a bejelentések megtételére. A visszaélés bejelentési rendszer (ETIKAI FORRÓDRÓT) kiépítésével megelőzhető, illetve jelentősen csökkenthető a csalások előfordulása az Ön szervezeténél. Tudta, hogy a szervezeteknél feltárt összes csalás mintegy 43%-a forródróton bejelentett ún. tippeken keresztül válik ismertté?[2] Az etikai forródrót ezáltal a foglalkozás körében elkövetett csalások felderítésének leghatékonyabb eszköze.
[1] Association of Certified Examiners (ACFE) Report to the Nations 2020 Global Study on Occupational Fraud and Abuse
Győződjön meg arról, hogy pár kattintással milyen egyszerű a visszaélés-bejelentés! Kattintson ide!
Mit kínál az ETIKAI FORRÓDRÓT visszaélés-bejelentési szoftver?
Egy anonim bejelentési csatorna, amely megfelel az előírásoknak
Az EU visszaélés bejelentési rendelete szerint minden olyan cég, szervezet, amely több, mint 50 alkalmazottal rendelkezik, valamint olyan önkormányzat, amelynek több mint 10 ezer lakosa van, köteles anonim visszaélés bejelentési rendszert felállítani. A mi szoftveres rendszerünkkel Ön megfelel ezen előírásoknak, ezáltal lehetővé teszi, hogy alkalmazottai, valamint bármely külső érintett fél a szabálytalanságokat jelenteni tudja és egyben védve maradjon.
Egy kulcsfontosságú megoldás, mely könnyen testre szabható
Akár egycsatornás bejelentési rendszerrel, ahová az összes panasz érkezik, vagy több csatornás megoldással, amelyek már kategorizálják a panasz típusokat, a visszaélés bejelentési szoftver rendszerünk lehetőséget ad szervezetének, hogy a panaszok bejelentésre, kivizsgálásra és megválaszolásra kerülhessenek. Testreszabott kezdőoldallal, szervezeti szabályokkal és az Ön cégének logójával. Több nyelven elérhető, könnyen használható, web alapú, minden elektronikai eszközön (PC, telefon, tablet) használható szoftveres felülettel, útmutatókkal biztosítjuk azt, hogy a panaszügyek bejelentésre kerüljenek.
Engedélyezett és védett párbeszéd az ügyek megoldására
Amikor egy új panasz bejelentésre kerül, az automatikusan a rendszertől egy egyedi azonosítót kap, tehát az üggyel kapcsolatos mindenféle további kérdés a vizsgálat során anélkül tud megtörténni, hogy felfedné a panaszbejelentő személyét. A párbeszéd biztonságos, minden meta-adatot eltávolítanak az esetleges csatolmányokból (pl: fényképek) és az adatokat biztonságos módon tárolják az EU-ban a GDPR szabályainak megfelelően.
Értesítések, beépített ügykezelés menedzsment és kivizsgálás
Új panasz bejelentése esetén egy előre meghatározott kivizsgálóhoz kerül az ügy e-mail útján és hasonlóan történik, amikor további információkat oszt meg valaki egy már létező üggyel kapcsolatosan. A beépített ügykezelési rendszer lehetővé teszi, hogy a kijelölt személy egyszerre tudja figyelni mind az egyedi ügyet, mind kontextusban elhelyezni azt. Ha több külön bejelentés érkezik ugyanarra az ügyre, akkor ezek összekapcsolhatók egymással.
Ügykategorizálás és testre szabott kérdések:
Az alkalmazottai, valamint üzleti partnerei többet érdemelnek, mint egy statikus felület egyetlen szövegmezővel. A mi szoftveres segítségünkkel a sima szöveges felületen túl különböző kérdésekkel segítheti a bejelentőt (lenyíló ablakok, választható gomb, kiválasztás, többes kiválasztás funkciók, pénzbeli érték….stb.) ezáltal könnyen testre szabhatja a formanyomtatványát, így világos lesz a bejelentőnek, hogy pontosan milyen információkat oszt meg. A formanyomtatványok szerkesztése,
könnyebbé teszi a kategorizálást is, az okok feltárását, kulcsszavak elhelyezését, mely segíti végig a panasz vizsgálatát, akár több helyszínt és szervezeti egységet érintve is.
Engedje, hogy segítsünk Önnek megfelelni az EU-s rendeletnek:
Ezt az új EU-s rendeletet minden tagállamnak legkésőbb 2021 decemberéig implementálnia kell. Ne várjon ki az utolsó percig, hanem engedje hogy segíthessük szervezete / cége felkészülését már jóval korábban. Tanácsadóink örömmel az Önök rendelkezésére állnak a visszaélés-bejelentési rendszer kialakításában. További információért vegye fel velünk a kapcsolatot a láblécben (a weboldalunk alján) található elérhetőségeinken. Amilyen gyorsan tudunk válaszolunk Önnek.
Mikor lép hatályba az EU visszaélés-bejelentési direktívája?
A tagállamoknak legkésőbb 2021. december 17-ig implementálniuk kell ezt az EU-s direktívát. A direktíva 26. cikkének (2) bekezdése alapján a legalább 50, de legfeljebb 249 munkavállalót foglalkoztató, magánszektorban működő jogalanyok tekintetében a tagállamok 2023. december 17-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek a belső bejelentési csatornák létrehozására vonatkozó kötelezettségnek. Forrás: https://eur-lex.europa.eu/legal-content/HU/TXT/?uri=CELEX%3A32019L1937&qid=1606579290679
Mennyibe kerül a visszaélés-bejelentési szoftver?
Az ár függ a felhasználók számától, akikhez az ügyek bejelentésre kerülnek, illetve kivizsgálják azokat, valamint a bejelentési csatornák számától. Kezdőcsomagként 100 EUR/ hó összeggel számolhat, mely 3 felhasználót és 1 csatornát foglal magába. További árral kapcsolatos információ a honlapon a megrendelés menüpontnál található (kis-, közepes- és nagy csomag) található.
Mi számít csatornának az Önök szoftveres rendszerében?
A csatorna a mi rendszerünk szerint egy web link, mely testreszabott formanyomtatványokat, ikonokat és szövegeket tartalmaz. A csatornák megoszthatók link formájában például a website-on vagy intranetes felületen. Több csatornát is elkészíthetünk önnek egyedi igényei alapján: Például: különböző típusú visszaélés bejelentésekre (például: zaklatás, pénzmosás…stb.) vagy munkavállalóknak, érintett külsős feleknek, fogyasztóknak…stb.
Ki számít felhasználónak az Önök szoftveres rendszerében?
A felhasználók azok, ahová a bejelentés megérkezik, akik kapcsolatot tartanak a bejelentővel és kivizsgálják az ügyét. Csak azok a személyek lehetnek felhasználók, akik egyedi jogosultságot kaptak erre. Az adminisztrátorok menedzselhetik és láthatják a felhasználókat a rendszerben.
A bejelentők száma vagy munkavállalók létszáma befolyásolja a szoftver árát?
Sem a panaszbejelentők száma, sem a munkavállalók létszáma nincs hatással a szoftver díjára.
Az e-mail vagy különböző webformátumok megfelelnek jelentési csatornának?
Nem. Ezek nem felelnek meg az EU-s direktíva feltételeinek.
Hogyan védi a bejelentő anonimitását a szoftveres rendszer?
A bejelentések egy biztosított visszaélés bejelentési csatornán érkeznek, mely nyílt weblinkként szolgál. A bejelentés megtörténte után a panasz egy saját egyedi azonosítót kap és felhívják, hogy osszon meg további információkat az üggyel kapcsolatosan egy anonim párbeszéden keresztül. Semmiféle meta-adatot nem tárolunk fényképekről vagy csatolmányokról és a bejelentő IP címe senki számára nem lesz látható.
Hogyan őrzik meg az IT biztonságot az Önök rendszerében?
A rendszer többszörösen védett mind technikai, mind szervezeti biztonsági elemekkel. További információt megtalál a rendszerbiztonsággal kapcsolatosan a szoftver biztonsági politikájában vagy további dokumentációt kérhet róla tőlünk az alábbi e-mailben: info@etikaiforrodrot.hu
Mennyibe kerül a rendszer beüzemelése?
A kezdő nyitócsomagunk tartalmazza a panaszbejelentési szoftveres rendszer beüzemelési díját. Ez egy egyszeri 890 EUR+ÁFA költséget jelent.
Mennyi ideig tart a rendszer beüzemelése?
Ez általában 1-2 hetet vesz igénybe. További tréningek igénybevétele több héttel is növelheti ezt az időszakot.
Mit lát a visszaélés-bejelentő a rendszerben?
Miután megtette bejelentését, az egyedileg kapott azonosító kóddal a visszaélés-bejelentő bármikor beléphet és láthatja az ügyét. Kizárólag csak a sajátját, senki más ügyét nem láthatja. A bejelentő láthatja továbbá, milyen egyéb megjegyzéseket fűzött az ügy kezelője, a kivizsgálás végzője a bejelentéséhez.
Hol találom az egyes csomagok (kis-, közepes-, nagy csomag) tartalmát?
Az egyes csomagok tartalmát a honlapunk láblécében található Szolgáltatási feltételekben találja.
Milyen időszakra vonatkozik az Etikai forródrót szoftver használata?
A szoftver használata határozott időtartamra jön létre, 1 naptári évre vonatkozik, ezt követően minden évet követően újabb egy évvel meghosszabbodik.
Hogyan tudok az Etikai forródrót szoftver használatára szerződést kötni?
A honlapon a megrendelés gomb megnyomásával adhatja le megrendelését. Kérjük, hogy a megrendelést megelőzően alaposan olvassa végig az általános adatkezelési tájékoztatónak, a megrendelésre vonatkozó adatkezelési tájékoztatót, valamint a szolgáltatási feltételeket, melyeket a honlap láblécében megtalál). A honlap láblécében (tájékoztató jelleggel) található Szolgáltatási szerződés minta található, mely tartalmazza a szerződés feltételeit. Amennyiben leadta részünkre a megrendelését, az Ön által megadott e-mail címen felvesszük Önnel a kapcsolatot és elküldjük a szerződést.
A szoftverhasználaton kívül milyen egyéb szolgáltatást lehet igénybe venni az Etikai Forródrót csapatától ?
Az Etikai Forródrót csapata készen áll arra, hogy az Ön szervezete számára a panaszbejelentéssel, adatkezeléssel, csalásvizsgálattal és egyéb jogi tanácsadással összefüggő szolgáltatásokat adjon, melyek a következők: a) jogi-, csalásvizsgálati-, belső ellenőrzési rendszerrel kapcsolatos átvilágítás, b) a visszaélés-bejelentő (Etikai forródrót megnevezésű) szoftverhasználat alapján a részünkről, mint Szolgáltató részéről történő panaszkezelés, c) a visszaélés bejelentésre, jogi-, illetve csalásvizsgálattal összefüggő oktatás, d) visszaélés bejelentési rendszer működtetésével kapcsolatos tanácsadás, e) jogi-, illetve csalásvizsgálattal kapcsolatos szabályzatok kialakítása, f) bejelentővédelmi ügyvédi tevékenységgel kapcsolatos szolgáltatás igénybevétele
Hogyan tudok az egyéb tanácsadási szolgáltatásokra szerződést kötni?
Amennyiben szeretne a szervezete számára jogi-, csalásvizsgálati-, belső ellenőrzési rendszerrel kapcsolatos átvilágítást, az visszaélés-bejelentő (Etikai forródrót megnevezésű) szoftverhasználat alapján a részünkről, mint Szolgáltató részéről történő panaszkezelést, a visszaélés bejelentésre, jogi-, illetve csalásvizsgálattal összefüggő oktatást, visszaélés bejelentési rendszer működtetésével kapcsolatos tanácsadást, jogi-, illetve csalásvizsgálattal kapcsolatos szabályzatok kialakítását, bejelentővédelmi ügyvédi tevékenységgel kapcsolatos szolgáltatás igénybevételét szeretné, kérjük keresse meg a honlapon található tanácsadóinkat, szakértőinket a megadott e-mail címeken és egyedi, szervezetére szabott ajánlatot adunk Önnek. Amennyiben az ajánlatunkat elfogadja és aláírva visszaküldi nekünk, a szerződés az ajánlatunk elfogadásával jött létre. Az egyéb tanácsadási szolgáltatásra vonatkozó általános ajánlat mintánk a honlap láblécében tájékoztató jelleggel található, mely tartalmazza az Önnek adott ajánlat legfontosabb feltételeit és ezzel kapcsolatos általános szerződési feltételeket. Kérjük, gondosa olvassa át az ajánlatmintánkat és kérdés esetén tanácsadóink, partnereink készséggel állnak az Önök rendelkezésére.
A szoftver fő jellemzői:
A visszaélést bejelentő személyek személyazonosságának védelme
Névtelen esetspecifikus hitelesítő adatok
Fényképek és egyéb bizonyítékok
Az ügyek nyilvántartása a státusz lekérdezésekkel
Megismertem és elfogadom a Megrendelés adatkezelési tájékoztatót.
Megismertem és elfogadom a Szolgáltatási feltételeket.
Tudta, hogy a visszaélés-bejelentés kivizsgálására külső tanácsadó is megbízható?
– belső ellenőrzési rendszer audit
oktatás (visszaélés bejelentés, jogi- és csalásvizsgálati)
visszaélés bejelentési rendszer működtetésével összefüggő tanácsadás
jogi- és csalásvizsgálattal összefüggő szabályzatok kialakítása
bejelentővédelmi ügyvédi tevékenység ellátása
ETIKAI FORRÓDRÓT TEAM TAGJAI
Dr. Jasku Zsolt (partner, teamleader)
Feladatai: csalásvizsgálati, belső ellenőrzési rendszer audit, panaszbejelentések kezelése, oktatás és tanácsadás
Zsolt 1995-ben szerzett diplomát a Budapesti Közgazdaságtudományi Egyetem Gazdálkodási Kar számvitel szakirányán. 1997-től okleveles könyvvizsgáló, 2008. évben a Műszaki és Gazdaságtudományi Egyetemen szervezéstudományok tudományágban Ph.D. fokozatot szerzett, téziseit a könyvvizsgálat elméleti és módszertani sajátosságaival összefüggésben írta. Zsolt több, mint 20 éves felsőoktatásban eltöltött tapasztalattal rendelkezik, könyvvizsgálati és számviteli témában számos cikk, folyóirat szerzője. Zsolt alapító tagja és alelnöke a Bejegyzett Csalásvizsgálók Szövetsége Magyarországi Egyesületének (ACFE Hungarian Chapter) (ACFE, Association of Certified Fraud Examiners), valamint 2010-től könyvszakértés szakterületen igazságügyi szakértő. Jelenlegi tudományos kutatásai a különböző csalásvizsgálati módszertani technikákhoz kapcsolódnak, s több, vállalati compliance-hez kötődő projektben vesz részt. Zsolt a fogyasztói csalások megelőzése témájában számos alkalommal szerepelt a médiában, s elsődleges célja az emberek, fogyasztók felvilágosítása, oktatása, hogy ne váljanak csalások áldozataivá.   Zsolt – az Etikai Forródrót kapcsán – felelős az ügyfelek dolgozóinak oktatásáért, részt vesz a bejelentések kivizsgálásában, az ügyfél belső ellenőrzési rendszerének átvilágításában, valamint a csalási kockázatok felmérésében és a panaszbejelentéssel és csalásmegelőzéssel összefüggő tanácsadásban. Kiszervezett feladat esetén támogatást, tanácsadást nyújt az ügyfél visszaélés bejelentésekkel kapcsolatos és bejelentéseken túli csalásmegelőzési programjaiban, belső ellenőrzési rendszerének folyamataiban.
Zsolt 2022. május 18-tól nemzetközileg elismert, az ACFE (Association of Certified Fraud Examiners) által bejegyzett csalásvizsgáló.
dr. Hajdu Krisztina (partner)
Feladatai: jogi átvilágítás, panaszbejelentések kezelése, oktatás és tanácsadás
A Pécsi Tudományegyetem Állam- és Jogtudományi Karán végzett 1996-ban, 1999 óta ügyvédként dolgozik. Munkája a polgári jog területén számos területet magában foglal, elsősorban szerződésekkel, cégjoggal, munkajoggal, ingatlanjoggal foglalkozik. A kifejezetten nagyvállalati környezetben eltöltött évek során kiemelkedő tapasztalatot szerzett átvilágítási feladatok elvégzésében, vállalati szabályzók kialakításában. Krisztina – az Etikai Forródrót kapcsán – a panaszbejelentési (whistleblowing) rendszer kötelező bevezetésével együtt megjelenő, a cégekre/önkormányzatokra háruló feladatok körében, az EU irányelv elvárásainak megfelelve, kimagasló tapasztalattal tudja akár a panaszkezelést elvégezni akár bejelentői oldalon bejelentő védelmi feladatokat ellátni, természetesen nem ugyanazon ügyben. Részt vesz a bejelentések kivizsgálásában, felelős az ügyfelek dolgozóinak oktatásáért, részt vesz az ügyfél jogi átvilágításában, panaszbejelentéshez, csalásmegelőzéshez és egyéb ügyfél compliance tevékenységhez kapcsolódó szabályzatok készítésében, jogi tanácsadásban.
dr. Bölcskei Krisztián (partner)
Feladatai: személyes adatok kezelése (GDPR), panaszbejelentések kezelése, jogi átvilágítás, oktatás és tanácsadás
Krisztián 2005-ben végzett a Pázmány Péter Katolikus Egyetem Jog- és Államtudományi Karán. Több oktatással és felnőttképzéssel foglalkozó vállalkozás állandó előadója adatvédelem témakörében, valamint államilag elismert adatvédelmi tisztviselő képzések oktatója. Több száz adatkezelőnél alakított ki adatvédelmi, adatbiztonsági folyamatokat, komplett szabályozást. Megfelelőségi és alkalmassági adatvédelmi auditokat tartott, vezényelt le. Öt könyv és számtalan cikk szerzője. Krisztián – az Etikai Forródrót kapcsán – az uniós jog megsértését bejelentő, nem anonim természetes személyek, és a bejelentések alapján beazonosítható személyek személyes és esetleg különleges személyes adatainak megfelelő kezeléséért felel. Részt vesz a bejelentések kivizsgálásában, felelős az ügyfelek dolgozóinak oktatásáért, részt vesz az ügyfél jogi átvilágításában. Kiszervezett feladat esetén támogatást, tanácsadást nyújt az ügyfél visszaélés bejelentésekkel kapcsolatos és bejelentéseken túli adatkezelési folyamataiban.
Feladatai: informatikai tanácsadás, etikai forródrót panaszbejelentési szoftverrel kapcsolatos informatikai tanácsadás, oktatás és help desk szolgáltatás
János 2000-től folyamatosan a gazdasági informatika területén dolgozik. Az ügyviteli folyamatok informatikai támogatása a szakterülete, folyamatosan keresi azokat a lehetőségeket, ahol az IT fejlesztések hatékonyabbá teszik a vállalkozásokat. A számos és változatos ügyfélkör, a rengeteg egyedi fejlesztési projekt széles látókört biztosít a feladatok felelősségteljes felméréséhez, megítéléséhez, ellátáshoz. Speciális területeire jellemző, hogy többek között részt vesz a hazai csalásvizsgálat képzési tananyag kidolgozásában, oktatásában. János az Etikai forródrót projekthez kapcsolódó, üzemeltetéssel összefüggő informatikai tanácsadási, oktatási és help desk szolgáltatást nyújt.
Ajánlatkérés egyéb szolgáltatásokra minta
Developed by Think Up Themes Ltd. Powered by WordPress.